钦定古今图书集成/明伦汇编/闺媛典/第199卷 > 潘妻朱氏
## 钦定古今图书集成/明伦汇编/闺媛典/第199卷 > 潘妻朱氏

按《太平府志》：“朱氏处士潘”妻幼工女红，涉猎书史。
归潘，克尽妇道。越数年生子鹗。夫病剧，虑朱再嫁，盻
鹗孔戚。朱泣曰：“吾持身自信，顾未谅于夫耶？”夫亡，极
力营葬，耕织之勤，翁姑之养过于夫，在抚教其孤，汲
汲恐后，茹辛历苦，终始如一。翁姑没，夫弟夫妻俱丧。
衾棺之具，氏售产求备，抚孤侄鶤，一同于鹗。二孤皆
克成立，乃卒。